# Shenzhou 9

El Shenzhou 9 (en xinès: 神舟九号 i traduït en català com a «Vaixell diví o sagrat») és un vol espacial tripulat del programa Shenzhou xinès, que va ser llançat el 16 de juny de 2012 a les 10:30 GMT. L'objectiu de la missió va ser el de realitzar un acoblament amb l'estació espacial Tiangong 1, va realitzar passejos espacials i experiments en el mòdul espacial, durant els 14 dies de durada de la missió. Entre la tripulació del Shenzhou 9 s'inclou la primera dona taikonauta xinesa, Liu Yang.

## Història

La nau espacial Shenzhou 9 va arribar al Centre de llançament de satèl·lits de Jiuquan el 9 d'abril 2012 i el seu coet de llançament el 9 de maig. El 9 de juny de 2012, van traslladar la nau espacial Shenzhou 9 i el seu coet portador a la plataforma de llançament al Centre de Llançament de Satèl·lits de Jiuquan. Shenzhou 9 és la segona nau espacial a acoblar-se amb l'estació espacial Tiangong i el primer acoblament tripulat. Està previst que aquesta missió sigui succeïda per la tripulada Shenzhou 10, que es preveu sigui llançada en 2013.

## Tripulació

La tripulació de la missió va estar composta per Jing Haipeng, en el que va ser el seu segon viatge espacial i convertint-se en el primer taikonauta xinès a repetir vol, Liu Wang i Liu Yang, la primera dona taikonauta xinesa a viatjar a l'espai.
| Posició | Astronauta | Astronauta |
| Comandant | Jing Haipeng (景海鹏) Segon vol espacial Primer astronauta xinés en viatjar més d'una vegada a l'espai | Jing Haipeng (景海鹏) Segon vol espacial Primer astronauta xinés en viatjar més d'una vegada a l'espai |
| Segon tripulant | Liu Wang (刘旺) Primer vol espacial | Liu Wang (刘旺) Primer vol espacial |
| Tercer tripulant | Liu Yang (刘洋) Primer vol espacial Primera dona astronauta xinesa | Liu Yang (刘洋) Primer vol espacial Primera dona astronauta xinesa |

## Cronologia de la missió
### 9 d'abril de 2012

* La càpsula espacial Shenzhou 9 va arribar al Centre de Llançament de Satèl·lits de Jiuquan

### 9 de maig de 2012

* El vehicle de llançament Llarga Marxa 2F arriba al Centre de Llançament de Satèl·lits de Jiuquan

### 9 de juny de 2012

* El vehicle de llançament és transportat fins a la zona de llançament

### 15 de juny de 2012

* Es presenta la tripulació

### 16 de juny de 2012

* Llançament, primera dona xinesa a l'espai en el programa xinès, primer viatger repetidor en el programa xinès, primera missió tripulada a una estació espacial pel programa xinès

### 18 de juny de 2012

* Primer encontre tripulat del programa espacial xinès.
* Acoblament automàtic amb el Tiangong 1, primer acoblament tripulat del programa xinès

### 24 de juny de 2012

* El Shenzhou 9 es desacobla del Tiangong 1
* El Shenzhou 9 es torna a acoblar amb el Tiangong 1, primer acoblament manual del programa espacial xinès, segon acoblament tripulat del programa

### 29 de juny de 2012

* El Shenzhou 9 aterra a Siziwang Banner, Mongòlia Interior.

## Referències

* ↑ «Liu Yang, la primera taikonauta xinesa, ja viatja a l'espai en la 'Shenzhou IX'». elmundo.es, 16-06-2012 [Consulta: 16 juny 2012].
* 1 2 «Shenzhou-9 spacecraft delivered to launch centre» (en anglès). Xinhua, 09-04-2012 [Consulta: 16 juny 2012].
* ↑ «Xina to launch manned spacecraft this month» (en anglès). , 09-06-2012 [Consulta: 16 juny 2012].
* 1 2 «China's first female astronaut touches down». Australian Broadcasting Corporation, (29 June 2012). [Consulta: 29 juny 2012].
* 1 2 3 Clara Moskowit «China Unveils Astronaut Crew, 1st Female Spaceflyer, for Saturday Launch». Space.com, 15-06-2012 [Consulta: 16 juny 2012].
* 1 2 Editor «China to launch manned spacecraft this month». The Hindu Business Line, 09-06-2012 [Consulta: 16 juny 2012].
* ↑ Rui C. Barbosa «China’s Shenzhou-9 successfully docks with Tiangong-1». NASASpaceflight.com, 18-06-2012 [Consulta: 18 juny 2012].
* 1 2 Associated Press «Chinese spacecraft Shenzhou 9 makes first manual docking with space module». The Guardian, 24-06-2012 [Consulta: 25 juny 2012].

## Enllaços externs

* Xinhua News, China launches Shenzhou 9 Arxivat 2020-08-04 a Wayback Machine. news archive (accessed 2012-06-26)
* People's Daily Online, Shenzhou-9 Panoramic Report news archive (accessed 2012-06-26)
* CNTV.cn, Shenzhou 9 Arxivat 2012-08-25 a Wayback Machine. video archive (accessed 2012-06-26)
* Spaceflight101, Shenzhou 9 Mission Updates Arxivat 2012-06-18 a Wayback Machine. (accessed 2012-06-26)
* zarya.info, Shenzhou 9 Mission Diary and Analyses Arxivat 2012-08-23 a Wayback Machine.